Ավետարաններում տեսնում ենք, որ Քրիստոս ընտրեց յոթանասուներկու աշակերտ և տասներկու առաքյալ: Տասներկուսի անունները և առավել ևս առաքելությունը ավետարաններում հստակորեն տեսնում ենք: Նրանք կոչվեցին «Մեծ Առաքյալներ»: Նրանք էին. Սիմոն Պետրոսը և նրա եղբայր Անդրեասը, Զեբեդեոսի որդիներ Հակոբոսն ու Հովհաննեսը, Փիլիպպոսն ու Բարթողոմեոսը, Թվմասն ու Մատթեոս մաքսավորը, Ալփեոսի որդիներ Հակոբոսն ու Ղեբեոսը, որ Թադեոս կոչվեց, Սիմեոն Կանանացին և Հուդա Իսկարիովտացին, ով մատնեց Հիսուսին և ում փոխարինեց Մատաթիան (Գործք 1:15-26): Եվ նաև Պողոս առաքյալը, ում ընտրության մասին տեղեկանում ենք Գործք առաքելոցից, ով քրիստոնյաների բուռն հալածիչն էր, սակայն Դամասկոսի ճանապարհին դարձի եկավ դեպի Քրիստոս: